
La anarkismo disponas galerion da elstaraj kaj eminentaj homoj. Proudhon malfermis 
breĉon en la filozofio, malkovrante, ke la propreco estas rabaĵo. Reclus alprenas internacian 
renomon inter la scienculoj, historiante la vivon de la Homaro kaj Naturo. 

Bakunin tremigas per sia revolucia varmeco ĉiujn tiranojn. Kropotkin estas ekzemplo pri 
la relativeco de la ekonomia determinismo, seniĝante de la reĝecaj ornamaĵoj por lukti kaj 
suferi por la Anarkio. Centojn da elstaraj homoj ni povus citi. Ĉe la flanko de ĉiuj figuras 
Durruti, simbolo de tuteco, energio kaj integreco. 

Fekundaj verkistoj, ĉarmaj poetoj, renomaj artistoj, la floraro de la literaturo, poezio kaj 
arto sublimigis kelkfoje la vivon de personoj, kiuj ne havis alian virton ol sian monon aŭ sian 
politikan signifon. Generaloj profesiuloj de la krimo, reĝoj despotecaj kaj malhumilaj, 
aristokrataj prostituinoj, politikuloj sen moralaj skrupuloj, rabistoj de la Bankaro kaj Borso, 
industriaj kapitanoj, armilkomercistoj, la tuta socia skorio kovrita per silk- kaj orroboj havis 
sian rimarkindan biografon kaj apologianton, kiu humiliĝis antaŭ la mono kaj ties socia signifo. 
La oficiala historio ne estas pli ol serio da biografioj de personoj senutilaj, frivolaj, perversaj. Ni 
ne povas biografii Durruti-n detale kaj amplekse. 

Ni faros simple skizeton pri lia vivo kaj ni eksplikos lakone la influon, kiun havis Durruti 
en la politika, socia kaj revolucia vivo de Hispanio. Buenaventura Durruti naskiĝis en Leon la 
14an de julio 1896. Filo de laborista familio, li kreskis en la kruda medio de la Leonaj 
laboristoj. Lia patro estis socialisto kaj luktadis por la socialismo. 

Preskaŭ infano Durruti partoprenis la socialistajn kunvenojn. La laboristaj problemoj 
malkvietigis lin. Lia infana menso komprenis tuj, ke la socio estas malbone organizita. La 
grandaj proletaj strikoj de Leon kaj Asturio envolvis Durruti-n en medio febre revolucia. Lia 
temperamento estis forta kiel lia fizika strukturo. Dekkvarjara, li jam estis sperta mekanikisto 
kaj laboris en la fervojaj fabrikoj de Leon. La laboro por li estis kulto. Dum la noktoj li iradis al 
la Sindikato por ŝanĝi impresojn kaj diskuti kun la kamaradoj. 

La fervojistaj laboristoj vivis tiam en tre mizera situacio. La fervojentreprenistoj 
spekulaciis la forton kaj la malsaton de la laboristoj. La fervojistoj estis malkontentaj kaj 
postulis pli bonajn vivkondiĉojn. Ili ne povis vivi per tiel malaltaj salajroj. Okazis kunvenoj, 
kunsidoj kaj mitingoj. Durruti partoprenis ĉiujn, intervenante en la diskutoj. La atmosfero estis 
ĉiufoje pli densa kaj divenigis eksplodon. 

Ankaŭ la politika situacio estis tre akuta. La socialistoj kaj la respublikanoj kredis, ke jam 


"Senekonomia kaj sensocia egaleco, nolitika egaleco estas iluzio". M. Bakunin 





alvenis la momento forskui la Monarkion, reĝimon arkaikan kaj kadukan, kiu ne respondis la 
momentajn bezonojn kaj fariĝis malpopulara kaj eĉ malamata. Forĝiĝis revolucia movado, kiu 
devis komenciĝi per ĝenerala striko de la fervojistaj laboristoj en la tuta lando. Eksplodis la 
striko. La ŝtatforto murdis multajn strikintojn kaj Durruti ekkonis la rigoron de la persekuto. 
Li devis ellandiĝi. 

Francio, fariĝinta rifuĝejo por la hispanoj persekutataj de la monarkia registaro, akceptis 
Durruti-n. En Parizo li laboris dum tri jaroj kiel mekanikisto. 

La kamaradoj el Hispanio skribis al li, informante lin pri la politika kaj socia situacio de la 
lando. Ili skribis al li, ke la anarkista movado ĉiufoje akiris pli grandan amplekson; ke C.N.T. 
jam grupigas pli ol milionon da laboristoj; kaj la respublikanoj estas pretaj leviĝi; ke la forfalo 
de la Monarkio estas konsiderata tuja; ke la popolo estas pretigita por la revolucio; ke la 
burĝaro kaj la registaro organizis bandojn da pistolistoj por elimini la plej agemajn batalantojn 
de la anarkismo, de C.N.T. kaj de la maldekstra respublikanismo... 

Durruti, homo malkvieta, pura revolucia spirito, trapasis la francan landlimon kaj revenis 
al Hispanio, preta disponigi sian tutan forton al la revolucio. En San Sebastian batalis en la 
anarkistaj grupoj kaj konspiris kontraŭ la Monarkio Francisco Ascaso, Jover kaj Garcla Oliver 
kun kiuj li formis agadan grupon. 

La oficiala pistolismo semadis en Barcelono teroron inter la vicoj de la laboristoj. La 
prezidanto de la registaro, Dato, subvenciis oficiale la murdistojn. Dato estis forigita. La grupo 
de Durruti ja ekagis en Barcelono. Gi estis la grupo de defendo de la anoj de C.N.T. kaj de la 
anarkismo. La guberniestro Martinez Anido kaj la policestro Arlegui makulis per krimoj 
Barcelonon. G. Oliver, Ascaso, Jover kaj Durruti per pistoloj defendis la laboristojn kontraŭ la 
murdistoj. 


Partioj kaj Ŝtato trompas, 
Patronoj kaj entreprenantoj ekspluatas, 
Religioj premigas kaj punas ... 


KT JISOCKU 



INFORMIGAS: 

cob-ait.net 

fosp@cob-ait.net 

campinas@fosp.cob-ait. 


Gelaboristoj emancipigxas per mem laboro 


Ni bezonas volontulojn! 

Nia iniciatemo bezonas volontulojn por skribi, traduki, desegni aŭ por iu ajn 
kontribuaĵo. 

Ĉia helpo estas bonvenan, dankon! 

Sanon kaj anarkion! 

Kontaktojn: 

Fenikso Nigra 

CP: 999 - CEP 13001-970 Campinaso - San-Paŭlio 
Aŭ 

Sindikato el Artaj kaj Diversaj Oficoj Laboristoj de Campinaso (SADOL-Campinaso) BLK - ILA 
CP: 5005 - CEP 13036-970 - Campinaso -San-Paŭlio 
m.e.: fenikso@anarkio.net m.e.: campinas@fosp.cob-ait.net 
http://anarkio.net http://fosp.anarkio.net http://cob-ait.net 

